## L’Institut Valencià de Cultura presenta en l’Auditori de Castelló Perico Sambeat amb el seu Flamenco Quintet

*** El concert tindrà lloc el divendres 24 de gener a les 21:00 hores
* El nou projecte musical de Perico Sambeat és un viatge sonor que fusiona el *jazz* i el flamenc de manera única i captivadora**

L’Auditori de Castelló, espai propi de l’Institut Valencià de Cultura, presenta esta setmana el nou projecte musical de Perico Sambeat, ‘Flamenco Quintet’, un viatge sonor que fusiona el *jazz* i el flamenc. El concert tindrà lloc el divendres 24 de gener a les 21:00 hores.

Perico Sambeat, reconegut saxofonista i compositor valencià, presenta *Roneando*, un nou àlbum protagonitzat per un quintet d’elit compost per destacats músics espanyols. En este projecte, Perico Sambeat s’acompanya al piano d’Albert Sanz, el baix de Miquel Álvarez, la percussió de Carlos Martín i la bateria de Tico Porcar.

Sambeat i el Flamenco Quintet exploren les complexitats i expressions emocionals del flamenc a través d’una varietat de formes, com buleries, *tanguillos*, alegries i seguidilles. Cada composició original és una manifestació artística que captura l’essència vibrant i apassionada d’estes tradicions musicals.

D’altra banda, el dissabte 25 de gener l’Auditori de Castelló acollirà el concert de l’Orquestra Simfònica de Castelló, dirigida per Pablo Marqués i Mestre, amb un programa compost pel *Concert per a violí en re major* de Txaikovski, que comptarà amb el violinista Vicente Huerta, i amb la *Simfonia núm. 5 en re menor* de Xostakóvitx.

Les entrades per als dos concerts estan a la venda en les taquilles físiques de l’Auditori de Castelló i també en taquilla.ivc.gva.es amb els descomptes habituals.

Fecha: 21/01/2025